Mesjė 93
Mesjė 93 (M93, NGC 2447) – padrikasis spiečius, esantis Laivagalio žvaigždyne. Atstumas iki šio spiečiaus yra ~3600 šviesmečių, jo regimasis ryškis – 6,2. 1781 m. kovo 20 d. šį spiečių atrado ir į savo katalogą įtraukė Šarlis Mesjė. Mesjė 93 skersmuo yra apie 10 šviesmečių. Į šį spiečių įeina mažiausiai 80 žvaigždžių, ryškiausios iš jų yra B9 tipo mėlynosios milžinės. Spiečiaus amžius siekia apie 400 milijonų metų.